Lopettamisilmoituksestaan huolimatta Uderzo kuvitti vanhojen Asterix-albumien uusiin laitoksiin uusia kansikuvia, ja joulukuussa 2013 Uderzo suunnitteli käsikirjoittavansa vielä yhden Asterix-albumin. Tammikuussa 2015 hän kunnioitti Charlie Hebdon iskun uhrien muistoa julkaisemalla kaksi piirtämäänsä kuvaa, joista toisessa Asterix toteaa: ”Moi aussi je suis un Charlie” (suom. "”Minäkin olen Charlie”") ja toisessa Asterix ja Obelix kumartuvat uhrien muistolle. Vielä vuonna 2019 Ferri ja Conrad kertoivat 91-vuotiaan Uderzon valvovan yhä heidän työtään uusien Asterix-albumien parissa.